CELEX: 62011TB0531
Language: bg
Date: 2012-06-21 00:00:00
Title: Дело T-531/11: Определение на Общия съд от 21 юни 2012 г. — Hamas/Съвет (Жалба за отмяна — Ограничителни мерки за борба с тероризма — Висящ процес)

18.8.2012   
            
            
               BG
            
            
               Официален вестник на Европейския съюз
            
            
               C 250/14
            
         Определение на Общия съд от 21 юни 2012 г. — Hamas/Съвет
   (Дело T-531/11) (1)
   
   (Жалба за отмяна - Ограничителни мерки за борба с тероризма - Висящ процес)
   2012/C 250/27
   Език на производството: френски
   
      Страни
   
   
      Жалбоподател: Hamas (Дамаск, Сирия и Газа, територия на ивицата Газа) (представител: адв. L. Glock)
   
      Ответник: Съвет на Европейския съюз (представители: първоначално R. Szostak и G. Marhic, а впоследствие B. Driessen и G. Étienne)
   
      Предмет
   
   Първоначално, жалба за отмяна на Регламент за изпълнение (ЕС) № 687/2011 на Съвета от 18 юли 2011 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламенти за изпълнение (ЕС) № 610/2010 и (ЕС) № 83/2011 (ОВ L 188, стр. 2) и на Решение 2011/430/ОВППС на Съвета от 18 юли 2011 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма (ОВ L 188, стр. 47), в частта, в която името на организацията жалбоподател е запазено в списъка на лицата, групите и образуванията, по отношение на които се прилага замразяването на финансови средства и икономически ресурси в контекста на борбата срещу тероризма.
   
      Диспозитив
   
   
               1.
            
            
               Отхвърля жалбата като явно недопустима.
            
         
               2.
            
            
               Няма основание за произнасяне по искането за встъпване на Европейската комисия.
            
         
               3.
            
            
               Hamas понася направените от него съдебни разноски, както и разноските на Съвета на Европейския съюз.
            
         
      (1)  ОВ C 126, 28.4.2012 г.